ดักเก็บหุ้น “รถอีวี-สินเชื่อ” รับมอร์เตอร์ เอ็กซ์โปร์ เม็ดเงินสะพัด 5 หมื่นลบ.
โบรกฯแนะเก็บหุ้น “รถอีวี-สินเชื่อเช่าซื้อ” รับอานิสงส์ "มอร์เตอร์ เอ็กซ์โปร์ 2022" คาดเม็ดเงินสะพัด 5 หมื่นล้าน ลุ้นดันรายได้ไตรมาส 4/65 โตเด่น ชูหุ้นเด่นเช่าซื้อ TCAP-BAY-SCB-KBANK-TISCO-KKP รถยนต์ไฟฟ้า EA-NEX-BYD ส่วนชิ้นส่วนยานยนต์ AH-SAT-STANLY
โบรกฯแนะเก็บหุ้น “รถอีวี-สินเชื่อ” รับอานิสงส์ "มอร์เตอร์ เอ็กซ์โปร์ 2022" คาดเม็ดเงินสะพัด 5 หมื่นล้าน ลุ้นดันรายได้ Q4/65 โตเด่น
1 ธ.ค. 2565

ผู้สื่อข่าวรายงานว่า วันนี้เป็นวันแรกของการจัดงาน Motor Expo 20022 ซึ่งจะจัดตั้งแต่วันนี้ไปจนถึงวันที่ 12 ธ.ค.65 โดยคาดว่างานดังกล่าวจะได้ประโยชน์กับหุ้นในกลุ่มเช่าซื้อ,รถยนต์ไฟฟ้า และชิ้นส่วนยานยนต์ โดยคาดว่างานในครั้งนี้จะมีเม็ดเงินสะพัดมากถึง 5 หมื่นล้านบาท และคาดจะหนุนรายได้ในไตรมาส 4/65 เติบโตโดดเด่น
ด้านบริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์วันนี้(1 ธ.ค.65) ว่า หุ้นได้ประโยชน์งาน Motor Expo ตั้งแต่วันนี้ถึง 12 ธ.ค.65 นำโดยหุ้นสินเชื่อเช่าซื้อ เช่น TCAP,BAY,SCB,KBANK,TISCO,KKP ส่วนหุ้นรถยนต์ไฟฟ้า EA,NEX,BYD และหุ้นชิ้นส่วนยานยนต์ AH,SAT,STANLY
สำหรับสภาวะของตลาดรถยนต์ไทย 10 เดือนแรก ปี 2565 มียอดขายรวมอยู่ที่ 698,305 คัน เพิ่มขึ้น 17.1% โดยศูนย์วิจัยกสิกรไทยคาดว่ายอดขายรถยนต์ในประเทศทั้งปีจะอยู่ที่ประมาณ 870,000 คัน เติบโตจากปีที่แล้วถึง 14.6% และคาดการณ์ปี 66 คาดว่าจะมียอดขายรถยนต์เติบโตที่1.7%-5.2% หรือ 885,000-915,000 คัน โดยเป็นผลมาจากการฟื้นตัวตามภาวะเศรษฐกิจของประเทศที่ปรับตัวดีขึ้น อย่างไรก็ตามยังมีปัจจัยที่น่าติดตามคือ ภาวะเศรษฐกิจหลักในโลกอาจมีการชะลอตัวลงอย่างรุนแรง มีความเสี่ยงที่จะส่งผลกระทบตามมาต่อเศรษฐกิจไทย
ด้านบริษัทหลักทรัพย์ เอเซีย พลัส จำกัด ระบุในบทวิเคราะห์(28 พ.ย.65) ว่า ในวันที่ 1-12 ธ.ค. 65 การจัดงาน Motor Expo 2022 ที่คาดว่ามีเงินสะพัดมากกว่า 5 หมื่นล้านบาท ซึ่งจะเป็นอานิสงค์บวกกับอุตสาหกรรมที่เกี่ยวข้อง โดยเฉพาะกลุ่ม EV โดยบวกต่อหุ้น GPSC,EA, AMATA และ WHA
ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน